ການສໍ້ໂກງ ບັດເລືອກຕັ້ງ ຊ່ອຍທ່ານ Karzai ທີ່ອັຟການີສຖານ
ຂ່າວອື່ນໆອີກ : ປະທານາທິບໍດີ ອາມາເດເນຈາດ ແຫ່ງອິຣ່ານ ຈະບໍເຣະຈາຕໍ່ລອງ ເຣື່ອງນີວເຄລັຍ ກັບປະເທດມະຫາອຳນາດ; ອີສຣາແອນ  ອະນຸມັດ ການສ້າງບ້ານໃໝ່ ໃ
ໜັງສືພິມສຳຄັນສະບັບນຶ່ງໃນສະຫະຣັດ ໄດ້ລາຍງານຂ່າວໂດຍສັງເຂບ ເຖິງການກ່າວຫາຕ່າງໆ ກ່ຽວກັບການສໍ້ໂກງບັດເລືອກຕັ້ງຢ່າງຂນານໃຫຍ່ໃນອັຟການິສຖານ ເພື່ອຊ່ອຍໃຫ້ປະທານາທິບໍດີ Hamid Karza ໄດ້ຊະນະການເລືອກຕັ້ງ ອີກສະໄໝນຶ່ງ ໜັງສືພິມ New York Times ໃນວັນຈັນມື້ນີ້ ອ້າງຄຳເວົ້າຂອງພວກ ເຈົ້າໜ້າທ່ີອັຟການີສຖານແລະຝ່າຍຕາເວັນຕົກ ຈຳນວນນຶ່ງທ່ີບໍ່ບອກຊື່ໃຫ້ຊາບ ວ່າພວກສນັບສນຸນທ່ານ Karzai ໄດ້ຈັດຕັ້ງໜ່ວຍປ່ອນບັດປອມຂຶ້ນ ຫລາຍເຖິງ 800 ແຫ່ງ ທ່ີໄດ້ຍັງຜົນໃຫ້ມີບັດປອມ ຈຳນວນຫລາຍຮ້ອຍພັນບັດ ໜັງສືພິມ New York Times ກ່າວວ່າ ບັດຄະແນນສຽງສຳລັບທ່ານ Karzai ໃນໜ່ວຍປ່ອນບັດບາງແຫ່ງ ອາດຈະມີຫລາຍກວ່າຈຳນວນປະຊາຊົນທ່ີພາກັນໄປປ່ອນບັດເລືອກຕັ້ງແທ້ໆນັ້ນ ຮອດ10 ເທົ່າກໍໄດ້ ຄນະກັມມະການກຳກັບການເລືອກຕັ້ງທ່ີເປັນອິດສະຣະຂອງອັຟການີສ ຖານກ່າວວ່າ ບັດຄະແນນສຽງຈາກໜ່ວຍປ່ອນບັດ ເກືອບ 500 ແຫ່ງ ຖືເປັນໂມຄະ ເນື່ອງຈາກມີການກ່າວຫາວ່າ ມີການສໍ່ໂກງບັດເລືອກຕັ້ງຢ່າງແຜ່ຫລາຍນັ້ນ ຜົນຂອງການນັບບັດເລືອກຕັ້ງທີ່ໄດ້ມາບາງສ່ວນແລ້ວ ສະແດງໃຫ້ເຫັນວ່າທ່ານ Karzai ໄດ້ຮັບຄະແນນສຽງ 48 6 ເປີເຊັນຂອງບັດຄະແນນ ສຽງທັງໝົດ ໃນຂະນະທ່ີທ່ານ Abdullah Abdullah ຄູ່ແຂງຂັນທ່ີສຳ ຄັນໄດ້ຮັບສຽງສນັບສນຸນ 31 7 ເປີເຊັນ ການນັບບັດຄະແນນສຽງ ທ່ີວ່ານີ້ແມ່ນອິງຕາມຈຳນວນບັດ ທ່ີໄດ້ຮັບມາປະມານ 75 ເປີເຊັນ ຈາກໜ່ວຍປ່ອນບັດທັງໝົດຂອງປະເທດ ຜູ້ສມັກຄົນໃດກໍຕາມ ຈະຕ້ອງໄດ້ຮັບສຽງສນັບສນຸນກາຍກວ່າ 50 ເປີເຊັນຂອງບັດຄະແນນສຽງທັງໝົດ ເພື່ອຈະຫລີກເວັ້ນການປ່ອນບັດ ອີກຮອບນຶຶ່ງ ຊື່ງຈະເປັນຮອບຕັດສິນຊີ້ຂາດນັ້ນ ປະທານາທິບໍດີອິຣ່ານ ທ່ານ Mahmoud Ahmadinejad ກ່າວວ່າ ປະເທດຂອງທ່ານ ຈະບໍ່ເຈຣະຈາຕໍ່ລອງກັບພວກປະເທດມະຫາອຳ ນາດ ກ່ຽວກັບສິດທິໃນການພັທນາເທັກໄນໂລຈີນີວເຄລັຍນັ້ນ ໃນການຖະແຫລງຕໍ່ກອງປະຊຸມນັກຂ່າວໃນວັນຈັນມື້ນີ້ ທ່ານອະມາດີເນຈາດເວົ້າວ່າ ຈາກທັດສະນະຂອງອິຣ່ານແລ້ວ ເຣື່ອງນີວເຄລັຍແມ່ນຈົບລົງແລ້ວ ແຕ່ທ່ານກ່າວວ່າອິຣ່ານຈະໂອ້ລົມສົນທະນາຊອກຫາຊ່ອງທາງ ໃນການຮ່ວມໄມ້ຮ່ວມມືກັນ ກ່ຽວກັບການໃຊ້ພລັງງານນີວເຄລັຍໃນທາງ ສັນຕິນັ້ນ ກຸ່ມ 6 ປະເທດມະຫາອຳນາດທ່ີປະກອບດ້ວຍ 5 ປະເທດສະມາຊິກຖາວອນຂອງສະພາຄວາມໝັ້ນຄົງສະຫະປະຊາຊາດ ອັນມີ ສະຫະຣັດ ຣັດເຊັຍ ຈີນ ຝຣັ່ງແລະອັງກິດ ບວກກັບເຢຣະມັນນັ້ນ ໄດ້ພະຍາຍາມ ຫາທາງທຳການໂອ້ລົມສົນທະນາກັບອິຣ່ານມາ ກ່ຽວກັບໂຄງການນີວເຄລັຍທ່ີເປັນບັນຫາໂຕ້ແຍ່ງກັນຂອງອິຣ່ານນັ້ນ ກຸ່ມຫົກປະເທດດັ່ງກ່າວໄດ້ສະເໜີສິ່ງຍ້ອມນ້ຳໃຈຕ່າງໆ ເພື່ອໃຫ້ອິຣ່ານ ຢຸດການຫລອມທາດຢູຣານຽມຂອງຕົນ ແລະໄດ້ພິຈາຣະນາທີ່ຈະທຳການລົງໂທດອິຣ່ານ ຖ້າອິຣ່ານບໍ່ຍອມໃຫ້ການຮ່ວມມືນຳ ອິຣ່ານກ່າວວ່າ ຕົນຈະສະເໜີຂໍ້ສະເໜີຂອງຕົນ ຕໍ່ກຸ່ມປະເທດດັ່ງກ່າວ ໃນໄວໆນີ້ ນອກນັ້ນ ທ່ານ Ahmadinejad ຍັງສະເໜີທີ່ຈະທຳການໂຕ້ວາທີກັນຢ່າງເປີດເຜີຍກັບປະທານາທິບໍດີບາຣັກ ໂອບາມາ ແຫ່ງສະຫະຣັດ ອີສຣາແອນໄດ້ອະນຸມັດການກໍ່ສ້າງບ້ານເຮືອນໃໝ່ຫລາຍກວ່າ 450 ຫລັງໃນເຂດຝັ່ງຕາເວັນຕົກຂອງແມ່ນ້ຳຈໍແດນ ເຖິງແມ່ນສະຫະຣັດແລະຊາວປາເລສໄຕນ໌ ໄດ້ຮຽກຮ້ອງໃຫ້ຢຸດການກໍ່ສ້າງບ້ານເຮືອນໃນ ເຂດຍຶດຄອງກໍຕາມ ທ່ານ Ehud Barak ຣັຖມຸນຕີປ້ອງກັນປະເທດອີສຣາແອນ ໄດ້ອະນຸມັດການກໍ່ສ້າງບ້ານເຮືອນໃໝ່ໃນວັນຈັນມື້ນີ້ ຊື່ງເປັນການອະນຸມັດຄັ້ງທຳອິດ ນັບແຕ່ນາຍົກຣັຖມຸນຕີ Benjamin Netanyahu ຂຶ້ນດຳຣົງ ຕຳແໜ່ງໃນເດືອນມີນາແລ້ວນີ້ ເປັນຕົ້ນມາ ຢ່າງໃດກໍຕາມ ຍັງມີການຄາດຄະເນກັນຢູ່ວ່າ ທ່ານເນຕັນຢາຮູ ຈະສັ່ງໃຫ້ຢຸດການກໍ່ສ້າງບ້ານເຮືອນໄວ້ຊົ່ວຄາວໃນຂັ້ນຕໍ່ໄປ ເພື່ອປະຕິບັດ ຕາມຄຳຮຽກຮ້ອງຂອງສະຫະຣັດນັ້ນ ສະຫະຣັດໄດ້ຮຽກຮ້ອງໃຫ້ອີສຣາແອນ ໂຈະການຂຍາຍການກໍ່ສ້າງບ້ານເຮືອນທັງໝົດໄວ້ ໃນຄວາມພະ ຍາຍາມເພື່ອບັນລຸຂໍ້ຕົກລົງສັນຕິ ພາບກັບພວກປາເລສໄຕນ໌ ປະທານາທິບໍດີປາເລສໄຕນ໌ ທ່ານ Mahmoud Abbas ກ່າວວ່າອັນໃດກໍຕາມ ທ່ີບໍ່ແມ່ນການຢຸດການເຄື່ອນໄຫວສ້າງບ້ານເຮືອນໃນຂົງເຂດຢ່າງສີ້ນເຊີງໂດຍອີສຣາແອນແລ້ວ ແມ່ນຮັບເອົາບໍ່ໄດ້ ການສຶກສາຄັ້ງໃໝ່ພົບເຫັນວ່າ ສະຫະຣັດມີສ່ວນແບ່ງໃນຈຳນວນຫລາຍກວ່າ 2 ສ່ວນ 3 ຂອງການຄ້າຂາຍອາວຸດໃນທົ່ວໂລກໃນປີແລ້ວນີ້ ຊຶ່ງເປັນການຂຍາຍຖານະຂອງສະຫະຣັດ ໃນການເປັນຜູ້ຈຳໝ່າຍອາວຸດ ຫລາຍທ່ີສຸດຂອງໂລກນັ້ນ ອອກໄປອີກ ໜັງສືພິມ New York Times ກ່າວຢູ່ໃນ Web site ໃນວັນອາທິດວານນີ້ວ່າ ລາຍງານຜົນການສຶກສາຂອງພະແນກຄົ້ນຄວ້າຂອງຣັຖສະ ພາສະແດງໃຫ້ເຫັນວ່າ ສະຫະຣັດໄດ້ເຊັນສັນຍາຂາຍອາວຸດໃນມູນຄ່າເກືອບ 38 ຕື້ດອນລາໃນປີ 2008 ຊຶ່ງແມ່ນຫລາຍກວ່າມູນຄ່າການຊື້ຂາຍອາວຸດທັງໝົດຂອງໂລກ ເຖິງ 68 ເປີເຊັນ ແລະຫລາຍກວ່າມູນຄ່າການຂາຍຂອງສະຫະຣັດເມື່ອປີກ່ອນນັ້ນ 12 ຕື້ດອນລາ ລາຍງານໃຫ້ລາຍລະອຽດວ່າ ການຂາຍທ່ີເພ່ີມຂຶ້ນນີ້ ແມ່ນສືບເນື່ອງມາຈາກການຂາຍອາວຸດໃໝ່ໃຫ້ພວກປະເທດໃນພາກຕາເວັນອອກໃກ້ ແລະເອເຊັຍ ແລະຄ່າບຳລຸງຮັກສາອຸບປະກອນທ່ີຂາຍໃຫ້ປະເທດລູກຄ້າແລ້ວ ໜັງສືພິມ Times ກ່າວຕ່ືມວ່າ ພວກປະເທດທ່ີມີຍອດຂາຍອາວຸດໃກ້ກັບສະຫະຣັດທ່ີສຸດ ໄດ້ແກ່ອີຕາລີ ຊຶ່ງຂາຍໄດ້ 3 7 ຕື້ຫລື 3700 ລ້ານດອນລາ ແລະຣັດເຊັຍ ຂາຍໄດ້ 3500 ລ້ານດອນລ້າ ເກົາຫລີໃຕ້ໄດ້ຍື່ນຄຳປະທ້ວງຕໍ່ເກົາຫລີເໜືອໃນວັນຈັນມື້ນີ້ ຫລັງຈາກ ນ້ຳຖ້ວມຢ່າງກະທັນຫັນ ໄຫລຂ້າມຊາຍແດນມາຈາກເກົາຫລີເໜືອ ພັດເອົາປະຊາຊົນຂອງເກົາຫລີໃຕ້ໄຫລໜີໄປຫລາຍຄົນ ບັນດາເຈົ້າໜ້າທ່ີເກົາຫລີໃຕ້ເຊື່ອວ່າ ເກົາຫລີເໜືອໄດ້ປ່ອຍນ້ຳຈາກເຂື່ອນແຫ່ງນຶ່ງໃນແມ່ນ້ຳ Imjin ໂດຍບໍ່ໄດ້ເຕືອນໃຫ້ຮູ້ລ່ວງໜ້າ ປະຊາຊົນເກົາຫລີໃຕ້ 6 ຄົນທ່ີກຳລັງພາກັນ camping ແລະຕຶກປາ ຢູ່ແຄມແມ່ນ້ຳດັ່ງກ່າວ ໄດ້ຫາຍສາບສູນໄປ ຫລັງຈາກນ້ຳທີ່ໄຫລມາ ຖ້ວມຢ່າງໄວແລະກະທັນຫັນ ເຮັດໃຫ້ນ້ຳເລິກຂຶ້ນເປັນສອງເທົ່າໃນຕອນເຊົ້າວັນອາທິດມື້ນີ້ ພັດເອົາພວກເຂົາເຈົ້າໄປ ຕຳຫລວດກ່າວວ່ານອກຈາກ 6 ຄົນທີ່ຫາຍສາບສູນໄປນີ້ແລ້ວ ເຂົາເຈົ້າ ໄດ້ພົບເຫັນສົບຂອງເດັກນ້ອຍຜູ້ຊາຍຄົນນຶ່ງ ຊຶ່ງປາກົດວ່າໄດ້ໄຫລລົງມາກັບນ້ຳຖ້ວມ ຈາກເກົາຫລີເໜືອນັ້ນ